Rölli – hirmuisia kertomuksia

Rölli – hirmuisia kertomuksia on ensimmäinen Yle TV2 -kanavan Pikku Kakkosesta tutuksi tulleesta Röllistä kertova elokuva. Se valmistui vuonna 1991. Elokuvassa, kuten tv-sarjassakin, Rölliä näyttelee Allu Tuppurainen. Elokuvan musiikista on tehty myös soundtrack-julkaisu. Elokuva on esitetty televisiossa vuosina 1994, 2000, 2005, 2006, 2009, 2012, 2014, 2015 ja 2020.

Juoni
Roskanheittäjät yrittävät vallata Röllimetsän Pahan valtakunnan Ylipapin (Rolf Labbart) johdolla. Röllimetsää uhkaa myös lelutehtailija Seesteinen (Risto Kaskilahti), joka haluaa tehdä metsään suuren huvittelukeskuksen. Roskanheittäjillä on oma jumalansa, "Suuri Roska", jonka suuhun kaadetaan paljon roskaa, kunnes se sitten myöhemmin oksentaa uudelle roskanheittäjälle puvun. 

Kaikki metsän asukkaat ovat lumoissaan uusista roskaksi tarkoitetuista tavaroista, joita heille lahjoitellaan. Ainoa, joka huomaa metsää uhkaavan tuhon, on Maahiskeiju (Sari Mällinen). Hän saa vakuutettua Röllin (Allu Tuppurainen) metsään tunkeutujien aiheuttamista ongelmista, ja yhdessä Rölli ja Maahiskeiju ryhtyvät pelastamaan metsää.

Näyttelijät

Soundtrack
Julkaisija - Musiikki-Laiho Oy, 1991. Kaikki sävelet ja sanat Allu Tuppurainen. Sovitukset, äänitys ja miksaus Kari Hillo/ML-studio.

Kappaleet

Osa kappaleista on julkaistu laulukokoelmalla Röllin laulut 3.

Muusikot
Allu Tuppurainen – laulu
Sari Mällinen – laulu kappaleissa ”Olipa kerran”, ”Maahiskeijun lähtölaulu” ja ”Me ollaan hänen lapsiaan”
Timo Tervo – laulu kappaleessa ”Edullisesti itse kullekin”

Kari Hillon studio-orkesteri
Kari Hillo – orkesterin johto, akustinen kitara, sähkökitara, basso, rumpukoneen ohjelmointi, syntetisaattorit ja taustalaulu
Sani Hillo – särökitarat
Timo Tervo – taustalaulu
Antti Hytti ja Jarmo Savolainen – tehostemusiikki ja syntetisaattorit

Lähteet 

Rölli-elokuvat
Vuoden 1991 suomalaiset elokuvat
Olli Soinion ohjaamat elokuvat